ΠΕΡΙΕΧΟΜΕΝΑ
ΑΠΟΦΑΣΕΙΣ
Κήρυξη ως αναδασωτέας κατά τεκμήριο δημόσιας δασικής έκτασης εμβαδού είκοσι τριών χιλιά-
δων και πεντακοσίων πενήντα οχτώ τετραγωνικών μέτρων (23,558 τ.μ.) στη θέση «Βελούνα» της
Τοπικής Κοινότητας Κεραμίτσας, του Δήμου Φιλιατών, της Περιφερειακής Ενότητας Θεσπρωτίας.
Κήρυξη ως αναδασωτέας ιδιωτικής (υπέρ Δήμου)
έκτασης δασικού χαρακτήρα του άρθρου 3 του
ν. 998/1979, όπως τροποποιήθηκε και ισχύει συνολικού εμβαδού 50,50 στρεμμάτων, στη θέση
«Παρασπήσι» περιφέρειας του Δήμου Σκύρου
Π.Ε. Ευβοίας.
Κήρυξη δημόσιας δασικής έκτασης ως αναδασωτέας, εμβαδού 33.174,56 τ.μ., στη θέση «Λατόμι»
του Δήμου Παιονίας, Π.Ε. Κιλκίς.
ΑΠΟΦΑΣΕΙΣ
Αριθμ. 20878
(1)
Κήρυξη ως αναδασωτέας κατά τεκμήριο δημόσιας δασικής έκτασης εμβαδού είκοσι τριών χι-
λιάδων και πεντακοσίων πενήντα οχτώ τετραγωνικών μέτρων (23,558 τ.μ.) στη θέση «Βελούνα»
της Τοπικής Κοινότητας Κεραμίτσας, του Δήμου
Φιλιατών, της Περιφερειακής Ενότητας Θεσπρωτίας.
Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ
ΔΙΟΙΚΗΣΗΣ ΗΠΕΙΡΟΥ - ΔΥΤΙΚΗΣ ΜΑΚΕΔΟΝΙΑΣ
Έχοντας υπόψη:
1. Τις διατάξεις:
α) Του άρθρ. 1 του ν. 2503/1997 «Διοίκηση, οργάνωση,
στελέχωση της Περιφέρειας, ρύθμιση θεμάτων για την
Τοπική Αυτοδιοίκηση και άλλες διατάξεις» (Α΄ 107).
β) Του άρθρ. 280 του ν.  3852/2010 (ΦΕΚ 87 Α΄/
7-6-2010) «Νέα Αρχιτεκτονική της Αυτοδιοίκησης και της
Αποκεντρωμένης Διοίκησης - Πρόγραμμα Καλλικράτης».
γ) Του π.δ. 141/27-12-2010 (ΦΕΚ 234/τ. Α΄/27-12-2010)
«Οργανισμός της Αποκεντρωμένης Διοίκησης Ηπείρου Δυτ. Μακεδονίας», όπως τροποποιήθηκε με το άρθρο 92
του ν. 4446/2016 (ΦΕΚ 240/τ. Α΄/22-12-2016) « Πτωχευτικός Κώδικας, Διοικητική Δικαιοσύνη, Τέλη Παράβολα,
Οικειοθελής αποκάλυψη φορολογητέας ύλης παρελθόντων ετών, Ηλεκτρονικές συναλλαγές, Τροποποιήσεις
του ν. 4270/2014 και λοιπές διατάξεις».
δ) Του ν. 2647/1998 (ΦΕΚ 237 Α΄) «Μεταβίβαση αρμοδιοτήτων στις Περιφέρειες και την Αυτοδιοίκηση και
άλλες διατάξεις».
ε) Της παρ. 1 άρθρ. 28 του ν. 4325/2015 «Εκδημοκρατισμός της Διοίκησης - Καταπολέμηση Γραφειοκρατίας
και Ηλεκτρονική Διακυβέρνηση, Αποκατάσταση αδικιών
και άλλες διατάξεις».
στ) Του ν. 3861/2010 (ΦΕΚ 112/τ. Α΄/13-07-2010) «Ενίσχυση της διαφάνειας με την υποχρεωτική ανάρτηση
νόμων και πράξεων των κυβερνητικών, διοικητικών και
αυτοδιοικητικών οργάνων στο διαδίκτυο “Πρόγραμμα
Διαύγεια” και άλλες διατάξεις».
ζ) Της 272961/26-4-1982 κοινής υπουργικής απόφασης του Υπ. Προεδρίας και Γεωργίας περί αναμόρφωσης
συλλογικών οργάνων γνωμοδοτικής και αποφασιστικής
αρμοδιότητας του Υπ. Γεωργίας, όπως τροποποιήθηκε
και συμπληρώθηκε με την 347624/21-10-1982 κοινή
υπουργική απόφαση (ΦΕΚ 841 τ. Β΄).
η) Των άρθρων 24 παρ. 1 και 117 παρ. 3 του Συντάγματος της Ελλάδας.
θ) Του ν. 998/1979 «Περί προστασίας δασών και δασικών
εν γένει εκτάσεων της χώρας» (Α΄ 289) και συγκεκριμένα
τις διατάξεις των άρθρων 37, 38 παρ. 1 και 41 παρ. 1 και 3
όπως ισχύει σήμερα.
2. Τις αριθμ. 160417/1180/8-7-1980 και 182447/3049/
24-09-1980 διαταγές του Υπουργείου Γεωργίας.
3. Την 13912/15-5-2017 απόφαση του Υπουργού Εσωτερικών (ΦΕΚ 250/τ. Υ.Ο.Δ.Δ./26-5-2017) με την οποία
διορίστηκε Συντονιστής της Αποκεντρωμένης Διοίκησης
Ηπείρου - Δυτικής Μακεδονίας ο Μιχελάκης Βασίλειος
του Πολυκάρπου.
4. Την 83295/1-6-2018 (ΦΕΚ 2352/τ. Β΄/20-6-2018)
απόφαση του Συντονιστή Α.Δ.Η. Δ.Μ. «Μεταβίβαση αρμοδιοτήτων και παροχή εξουσιοδότησης υπογραφής
διοικητικών πράξεων και εγγράφων κ.λπ.».
5. Την αριθμ. 15237/06-02-2020 αναφορά της Δ/νσης
Δασών Θεσπρωτίας, με την οποία προτείνεται η κήρυξη,
ως αναδασωτέας, της αναφερομένης στο θέμα έκτασης.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
6 Μαρτίου 2020
ΤΕΥΧΟΣ  ΤΕΤΑΡΤΟ
Αρ. Φύλλου 103
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 103/06.03.2020
6. Την σύμφωνη γνώμη της Δ/νσης Συντονισμού και
Επιθεώρησης Δασών, αποφασίζουμε:
Κηρύσσουμε ως αναδασωτέα, με σκοπό να επανέλθει στη προτέρα της κατάσταση με φυσική ή τεχνητή
αναδάσωση, την κατά τεκμήριο δημόσια δασική έκταση
εμβαδού είκοσι τριών χιλιάδων και πεντακοσίων πενήντα
οχτώ τετραγωνικών μέτρων (23,558 τ.μ.) στη θέση «Βελούνα» της Τοπικής Κοινότητας Κεραμίτσας, του Δήμου
Φιλιατών, της Περιφερειακής Ενότητας Θεσπρωτίας, η
οποία καταστράφηκε από πυρκαγιά, με σκοπό την διατήρηση του δασικού χαρακτήρα της, τον αποκλεισμό της
διάθεσής της για άλλη χρήση καθώς και την εξασφάλιση
της ισορροπίας του φυσικού περιβάλλοντος.
Η έκταση απεικονίζεται στο συνημμένο τοπογραφικό
διάγραμμα, της Δασοπόνου Κατερίνας Γκαμπρέλα, υπαλλήλου της Δ/νσης Δασών Θεσπρωτίας, με κλίμακα 1: 500
το οποίο αποτελεί αναπόσπαστο μέρος της παρούσας
απόφασης με στοιχεία 1-2-3-4-5-6-7-1 και όρια ως εξής:
Βόρεια: Με δημόσια δασική έκταση
Νότια: Με δημόσια δασική έκταση και επαρχιακό δρόμο προς Κεραμίτσα
Ανατολικά: Με δημόσια δασική έκταση
Δυτικά: Με δημόσια δασική έκταση
Η ανωτέρω έκταση που κάηκε, αποτελεί δασική έκταση η οποία εμπίπτει στις διατάξεις της παρ. 2 του άρθρου
3 του ν. 998/1979 «Περί προστασίας δασών και δασικών
εν γένει εκτάσεων» όπως αυτός τροποποιήθηκε και ισχύει σήμερα.
Με την απόφασή αυτή δεν προκαλείται δαπάνη σε
βάρος του κρατικού προϋπολογισμού.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 103/06.03.2020
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 103/06.03.2020
Η απόφαση αυτή να δημοσιευθεί στην Εφημερίδα της
Κυβερνήσεως.
Ιωάννινα, 18 Φεβρουαρίου 2020
Με εντολή Συντονιστή
Αποκεντρωμένης Διοίκησης
Ο Γενικός Διευθυντής Δασών και
Αγροτικών Υποθέσεων
ΝΙΚΟΛΑΟΣ ΠΑΠΑΕΥΘΥΜΙΟΥ
I
Αριθμ. 650/25096
(2)
Κήρυξη ως αναδασωτέας ιδιωτικής (υπέρ Δήμου)
έκτασης δασικού χαρακτήρα του άρθρου 3 του
ν. 998/1979, όπως τροποποιήθηκε και ισχύει συνολικού εμβαδού 50,50 στρεμμάτων, στη θέση
«Παρασπήσι» περιφέρειας του Δήμου Σκύρου
Π.Ε. Ευβοίας.
Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ
ΔΙΟΙΚΗΣΗΣ ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ
Έχοντας υπόψη:
1. Τις διατάξεις των άρθρων 24 παρ. 1 και 117 παρ. 3
του Συντάγματος.
2. Τις διατάξεις της παρ. 1 άρθρου 38 όπως αντικαταστάθηκε με τις διατάξεις της παρ. 1 του άρθρου 35
του ν. 4280/2014 (Φ.Ε.Κ. 159/τ. Α΄/08-08-2014), όπως
τροποποιήθηκε και ισχύει με τις διατάξεις του άρθρου
32 του ν. 4342/2015 (Φ.Ε.Κ. 143/τ. Α΄/09-11-2015) περί
«περιβαλλοντικής αναβάθμισης και ιδιωτικής πολεοδόμησης - Βιώσιμη ανάπτυξη οικισμών Ρυθμίσεις δασικής
νομοθεσίας και άλλες διατάξεις και των παρ. 1 και 3 του
άρθρου 41 του ν. 998/1979 (Φ.Ε.Κ. 289/τ. Α΄/29-12-1979)
περί «Προστασίας των δασών και των δασικών εν γένει
εκτάσεων της χώρας».
3. Τις με αριθμ. 160417/1180/08-07-1980 και
182447/3049/24-09-1980 εγκύκλιες διαταγές του Υπουργείου Γεωργίας σχετικά με την κήρυξη εκτάσεων ως ανα-
δασωτέων.
4. Τις διατάξεις του ν. 2503/1997 (Φ.Ε.Κ. 107/τ. Α΄/
30-05-1997) περί «Διοίκησης Οργάνωσης, Στελέχωσης
της Περιφέρειας κ.λπ.».
5. Τις διατάξεις του άρθρου 280 του ν. 3852/2010
(Φ.Ε.Κ. 87/τ. Α΄/07-06-2010) περί «Νέας Αρχιτεκτονικής
της Αυτοδιοίκησης και της Αποκεντρωμένης Διοίκησης Πρόγραμμα Καλλικράτης», καθώς και τις διατάξεις των
άρθρων 28 και 28Α του ν. 4325/2015.
6. Το π.δ. 138/2010 (Φ.Ε.Κ. 231/τ. Α΄/27-12-2010 περί
«Οργανισμού της Αποκεντρωμένης Διοίκησης Θεσσαλίας - Στερεάς Ελλάδας».
7. Την οικ.6985/85797/01-06-2017 (Φ.Ε.Κ 2003/τ. Β΄/
12-06-2017) απόφαση του Συντονιστή Αποκεντρωμένης
Διοίκησης Θεσσαλίας και Στερεάς Ελλάδας περί «Μεταβίβασης δικαιώματος υπογραφής του Συντονιστή Απο-
κεντρωμένης Διοίκησης Θεσσαλίας - Στερεάς Ελλάδας
στον Προϊστάμενο ή στην Προϊσταμένη της Γενικής Διευθύνσεως Δασών και Αγροτικών Υποθέσεων και στους
Προϊσταμένους ή στις Προϊσταμένες Διευθύνσεων και
Δασαρχείων της Ανωτέρω Γενικής Δ/νσεως» όπως ισχύει,
καθώς και την 13917/15-5-2017 (Υ.Ο.Δ.Δ./Αρ. Φύλλου
250/26-5-2017) απόφαση του Υπουργού Εσωτερικών
περί «Διορισμού του Νικολάου Ντίτορα του Ευαγγέλου
ως Συντονιστή της Αποκεντρωμένης Διοίκησης Θεσσαλίας - Στερεάς Ελλάδας».
8. Τη με αριθμ. 142/10128/15-02-2020 πρόταση του
Δασαρχείου Αλιβερίου, από την οποία προκύπτει ότι
η βλάστηση της έκτασης που αναφέρεται στο θέμα
καταστράφηκε από εκχέρσωση το χρονικό διάστημα
από 1-8-2019 έως 16-10-2019, όπως διαπιστώθηκε στις
22-01-2020, και πριν το χρόνο καταστροφής της, είχε
δασική μορφή κατά την έννοια του άρθρου 3 του
ν. 998/1979, όπως τροποποιήθηκε και ισχύει, καλυπτόμενη από δασική βλάστηση πεύκης βαθμού συγκόμω-
σης 60%, και ως εκ τούτου επιβάλλεται η κήρυξή της ως
αναδασωτέας, αποφασίζουμε:
Κηρύσσουμε ως αναδασωτέα ιδιωτική (υπέρ Δήμου) έκταση δασικού χαρακτήρα του άρθρου 3 του
ν. 998/1979, όπως τροποποιήθηκε και ισχύει έκταση
συνολικού εμβαδού 50,50 στρεμμάτων στη θέση «Παρασπήσι» περιφέρειας του Δήμου Σκύρου Π.Ε. Ευβοί-
ας, όπως απεικονίζεται στο συνημμένο τοπογραφικό
διάγραμμα του Δασαρχείου Αλιβερίου, της οποίας η
βλάστηση καταστράφηκε από εκχέρσωση το χρονικό
διάστημα από 1-8-2019 έως 16-10-2019, όπως διαπιστώθηκε στις 22-01-2020 και προσδιορίζεται ακριβώς στο
συνημμένο πίνακα συντεταγμένων ΕΓΣΑ 87, ο οποίος
αποτελεί αναπόσπαστο μέρος της απόφασης αυτής.
Η έκταση που απεικονίζεται σήμερα συνορεύει:
Βόρεια: Με δασικού χαρακτήρα εκτάσεις
Νότια: Με δασικού χαρακτήρα εκτάσεις
Ανατολικά: Με δασικού χαρακτήρα εκτάσεις
Δυτικά: Με δασικού χαρακτήρα εκτάσεις
Ο χαρακτηρισμός των όμορων εκτάσεων είναι οριστικός σύμφωνα με την 4429/229114/21-12-2017 απόφαση
του Συντονιστή Α.Δ.Θ.ΣΤ.Ε. περί Μερικής Κύρωσης του
Δασικού Χάρτη της Π.Ε Ευβοίας (ΦΕΚ 30/τ. Δ΄/8-2-2018).
Σκοποί της κήρυξης της ανωτέρω έκτασης ως αναδασωτέας είναι η διατήρηση του δασικού χαρακτήρα
αυτής, ο αποκλεισμός διάθεσής της για άλλη χρήση και
η αποκατάσταση της δασικής βλάστησης. Η αποκατάσταση της βλάστησης θα γίνει με φυσική αναγέννηση ή
με πρόγραμμα τεχνητής αναγέννησης.
Από τις διατάξεις της παρούσας, δεν προκαλείται δαπάνη σε βάρος του κρατικού προϋπολογισμού.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 103/06.03.2020
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 103/06.03.2020
Η ισχύς της παρούσας αρχίζει από την δημοσίευσή
της, στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Χαλκίδα, 20 Φεβρουαρίου 2020
Με εντολή Συντονιστή
Αποκεντρωμένης Διοίκησης
Ο Προϊστάμενος Δ/νσης Δασών Ν. Ευβοίας
ΑΘΑΝΑΣΙΟΣ ΞΗΡΟΓΙΑΝΝΗΣ
I
Αριθμ. 328
(3)
Κήρυξη δημόσιας δασικής έκτασης ως αναδασωτέας, εμβαδού 33.174,56 τ.μ., στη θέση «Λατόμι»
του Δήμου Παιονίας, Π.Ε. Κιλκίς.
Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ
ΔΙΟΙΚΗΣΗΣ ΜΑΚΕΔΟΝΙΑΣ - ΘΡΑΚΗΣ
Έχοντας υπόψη:
1. Το «Σύνταγμα της Ελλάδας» άρθ.117 παρ. 3 (ΦΕΚ
120 Α/27-06-2008).
2. Το ν. 998/1979 «Περί προστασίας των δασών και
δασικών εκτάσεων εν γένει της χώρας» (ΦΕΚ 289 Α΄/
29-12-1979) και ειδικότερα το άρθρο 38 παρ. 1 και το
άρθρο 41 όπως ισχύουν.
3. Το ν. 998/1979 άρθρο 70 παρ. 3, όπως προστέθηκε
με την παρ. 2 του άρθρου 12 του ν. 2040/1992 «Ρύθμιση
θεμάτων αρμοδιότητας Υπουργείου Γεωργίας και νομικών προσώπων εποπτείας και άλλες διατάξεις» (ΦΕΚ
70 Α΄/23-04-1992) και αντικαταστάθηκε με την παρ. 15
του άρθρου 1 του ν. 3208/2003 «Προστασία των δασικών οικοσυστημάτων, κατάρτιση δασολογίου, ρύθμι-
ση εμπραγμάτων δικαιωμάτων επί δασών και δασικών
εν γένει εκτάσεων και άλλες διατάξεις» (ΦΕΚ 303 Α΄/
24-12-2003).
4. Τις με Α.Π. 160417/1180/08-07-1980, Α.Π. 182447/
3049/24-09-1980 και Α.Π. 154659/24-05-1982 διαταγές
του Υπουργείου Γεωργίας.
5. Το ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» και κυρίως τα άρθρα 6 και 280 (ΦΕΚ 87
Α΄/07-06-2010).
6. Το π.δ. 142/27-12-2010 «Οργανισμός Αποκεντρωμένης Διοίκησης Μακεδονίας-Θράκης» (ΦΕΚ 235 Α’ /
27-12-2010).
7. Το ν. 4061/2012 « Διαχείριση και προστασία ακινήτων Υπουργείου Αγροτικής Ανάπτυξης και Τροφίμων -
Ρύθμιση εμπραγμάτων δικαιωμάτων και λοιπές διατάξεις
(ΦΕΚ 66 Α΄/22-03-2012).
8. Το ν. 3861/2010 «Ενίσχυση της διαφάνειας με την
υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο
διαδίκτυο «Πρόγραμμα Διαύγεια» και άλλες διατάξεις»
(ΦΕΚ 112Α΄/13-07-2010).
9. Τις διατάξεις των άρθρων 28 και 28Α του ν. 4325/2015
(ΦΕΚ 47Α΄/2015).
10. Την 14138/15-05-2017 απόφαση του Υπουργού Εσωτερικών (ΦΕΚ 250/τ.  Υ.Ο.Δ.Δ./26-05-2017-
ΑΔΑ:ΩΩ09465ΧΘ7-ΗΜΞ) για το διορισμό του Συντονιστή.
11. Το με Α.Π. 68376/12-09-2013 έγγραφο της Α.Δ.Μ-Θ/
Γενική Διεύθυνση Δασών και Αγροτικών Υποθέσεων με
το οποίο ορίζεται η διαδικασία έκδοσης απόφασης κήρυξης αναδασωτέων εκτάσεων.
12. Το γεγονός ότι η έκταση που αναφέρεται στο θέμα
αποτελεί δασική έκταση που καταστράφηκε από εκχέρσωση.
13. Το αριθμ. 16082/03-01-2020 έγγραφο του Δασαρχείου Κιλκίς στο οποίο προτείνεται η κήρυξη της έκτασης
που αναφέρεται στο θέμα ως αναδασωτέας, αποφασίζουμε:
Κηρύσσουμε ως αναδασωτέα δημόσια δασική έκταση
εμβαδού 33.174,56 τ.μ., στη θέση «Λατόμι» του Δήμου
Παιονίας, Π.Ε. Κιλκίς, με σκοπό την αποτελεσματικότερη
προστασία της και την αποκατάσταση της φυσικής αναγέννησης της δασικής βλάστησης, ώστε να διατηρηθεί
ο δασικός χαρακτήρας της.
Η έκταση εμβαδού 33.174,56 τ.μ. που προσδιορίζεται
με τα στοιχεία (1, 2, 3, 4, …67, 68, 69, 1) συνορεύει ως
εξής:
Βόρεια: με έκταση ΔΔ και με όρια πρώην κοινότητας
Ευζώνων
Νότια:: με έκταση ΔΑ, ΚΑΕΚ 260623701016
Ανατολικά: με έκταση ΔΔ, ΚΑΕΚ 260623701009
Δυτικά: με έκταση ΔΔ, έκταση ΔΑ, ΚΑΕΚ 260623701019
Η παραπάνω έκταση αποτυπώνεται στο συνημμένο
σχεδιάγραμμα κλίμακας 1:5000 που αποτελεί αναπόσπαστο μέρος της απόφασης αυτής.
Κατά της παρούσας απόφασης επιτρέπεται υποβολή
αίτησης ακύρωσης στο Τριμελές Διοικητικό Εφετείο Θεσσαλονίκης (άρθρο 47 ν. 3900/2010, ΦΕΚ 213/Α΄/2010),
εντός προθεσμίας εξήντα (60) ημερών, αρχομένη από την
επομένη της δημοσίευσής της (άρθρο 46 π.δ. 18/1989).
Επίσης, κατά της παρούσας απόφασης επιτρέπεται
υποβολή αίτησης ανάκλησης ή τροποποίησης προς τον
οικείο Συντονιστή της Αποκεντρωμένης Διοίκησης από
οποιονδήποτε έχει έννομο συμφέρον, σύμφωνα με τις
διατάξεις της παρ. 3 του άρθρου 35 του ν. 4280/2014,
της παρ. 4 του άρθρου 44 του ν. 998/1979.
Με την απόφαση αυτή δεν προκαλείται δαπάνη σε
βάρος του Κρατικού Προϋπολογισμού.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 103/06.03.2020
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 103/06.03.2020
Η απόφαση αυτή να δημοσιευθεί στην Εφημερίδα της Κυβερνήσεως.
Θεσσαλονίκη, 6 Φεβρουαρίου 2020
Ο Συντονιστής Αποκεντρωμένης Διοίκησης
ΙΩΑΝΝΗΣ ΣΑΒΒΑΣ

[Source: 20200400103.pdf | Tokens: 12803]